ΨΗΦΙΣΜΑ ΤΟΥ ΣΥΜΒΟΥΛΙΟΥ της 15ης Οκτωβρίου 1990 για τα μέτρα που πρέπει να ληφθούν στον κτηνιατρικό τομέα ενόψει της υλοποίησης της εσωτερικής αγοράς (90/C 288/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, Εκτιμώντας: ότι η καθιέρωση, από το 1964, εναρμονισμένων κανόνων στον κτηνιατρικό τομέα για τα κυριότερα ζώα και προϊόντα ζωικής προέλευσης που εμπίπτουν στην κοινή οργάνωση των αγορών έχει διευκολύνει την ανάπτυξη του ενδοκοινοτικού εμπορίου των ζώων και προϊόντων αυτών 7 τους στόχους που περιέχονται στη Λευκή Βίβλο, που εξέδωσε η Επιτροπή τον Ιούνιο του 1985, και οι οποίοι συγκεκριμενοποιήθηκαν με την υπογραφή της Ενιαίας Ευρωπαϊκής Πράξης 7 ότι, από την έκδοση της Λευκής Βίβλου, έχει πραγματοποιηθεί σημαντική πρόοδος όσον αφορά την εναρμόνιση των μέσων καταπολέμησης των επιζωοτιών ή των ζωονόσων, των υγειονομικών συνθηκών παραγωγής και των κανόνων κτηνιατρικού ελέγχου 7 ότι, από την άποψη αυτή, η οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1) και η οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), έχουν πρωταρχική σημασία όσον αφορά τα μέτρα που πρέπει να ληφθούν ώστε να καταστεί δυνατή η υλοποίηση μιας πραγματικής εσωτερικής αγοράς το 1993 7 ότι στόχος των μέτρων αυτών πρέπει να είναι: - να ενισχύουν τις δράσεις καταπολέμησης και ελέγχου των κυριότερων επιζωοτιών και ζωονόσων που συνιστούν απειλή στην Κοινότητα, με πάγιο στόχο την εναρμόνιση προς το υψηλότερο υγειονομικό επίπεδο όσον αφορά την προστασία της δημόσιας υγείας και της υγείας ζώων στο εσωτερικό της Κοινότητας, -να καθιερώνουν μια πραγματική ενιαία πολιτική έναντι των τρίτων χωρών, -να συμπληρώνουν τις διατάξεις που έχουν ήδη θεσπιστεί, επεκτείνοντάς τις στο σύνολο των προϊόντων ζωϊκής προέλευσης και ζώων που υπόκεινται σε κτηνιατρικούς ελέγχους στην Κοινότητα 7 ότι οι προϊστάμενοι των κτηνιατρικών υπηρεσιών, κατά τη συνεδρίασή τους στις 6 και 7 Ιουλίου 1990, έκριναν ότι οι στόχοι που περιέχονται στη Λευκή Βίβλο δεν θα μπορέσουν να επιτευχθούν παρά μόνο αν η Κοινότητα: - καθιερώσει στα εξωτερικά της σύνορα: ι) έναν ενιαίο και αποτελεσματικό έλεγχο, με την Επιτροπή να εξασφαλίζει την ενιαία εφαρμογή των κανόνων ελέγχου και να προβλέπει τις αναγκαίες για το σκοπό αυτό δομές, ιι)σταθμούς απομόνωσης εγκρινόμενους και ελεγχόμενους σύμφωνα με τις κοινοτικές διαδικασίες, iii)το συντομότερο δυνατό, ένα μηχανοργανωμένο σύστημα που θα συνδέει τους συνοριακούς σταθμούς και θα συνδέεται με το μηχανογραφημένο σύστημα συνδέσεως μεταξύ των κτηνιατρικών αρχών, του οποίου η υλοποίηση έχει ανατεθεί από το Συμβούλιο στην Επιτροπή, σύμφωνα με την παράγραφο 1 του άρθρου 20 της οδηγίας 90/425/ΕΟΚ, -αποφασίσει, όσον αφορά τα μέτρα καταπολέμησης και ελέγχου: ι) την ενίσχυση της συνεργασίας μεταξύ των κρατών μελών και της Επιτροπής, ii)τη συγκεκριμενοποίηση των αποφάσεων του Συμβουλίου για τη δημιουργία συστήματος συναγερμού, με την εγκαθίδρυση μιας δομής και ενός μηχανισμού που θα επιτρέπουν την καλύτερη και ταχύτερη αντιμετώπιση κρίσιμων καταστάσεων με συνέπειες για το έδαφος της Κοινότητας, ΣΥΜΦΩΝΕΙ: - ότι είναι ανάγκη να ενισχυθούν, στον αναγκαίο βαθμό, πριν από το 1993, οι δομές και το προσωπικό των κτηνιατρικών υπηρεσιών της κοινότητας και των κρατών μελών για την άσκηση των καθηκόντων τους, ώστε να εξασφαλιστεί η ενιαία εφαρμογή των κοινοτικών ρυθμίσεων καθώς και η δημιουργία του συστήματος ελέγχου στα εξωτερικά σύνορα της Κοινότητας και του μηχανισμού έκτακτης ανάγκης, -να εξετάσει με ευνοϊκό πνεύμα, ενόψει της εσωτερικής αγοράς, τη σύσταση: ι) μιας κοινοτικής κτηνιατρικής δομής στην οποία θα συγκεντρωθούν όλα τα ελεγκτικά καθήκοντα που έχουν ανατεθεί στην Επιτροπή από την κοινοτική νομοθεσία που αναφέρεται στο παράρτημα Ι, ii)μιας κοινοτικής μονάδας έκτακτης ανάγκης στην Επιτροπή και ταυτόχρονα μιας εθνικής μονάδας έκτακτης ανάγκης σε κάθε κράτος μέλος, το οποίο ενδιαφέρεται ή ενδέχεται να ενδιαφερθεί, που θα ανταλλάσσουν μεταξύ τους πληροφορίες και θα αλληλοβοηθούνται για την αντιμετώπιση καταστάσεων επείγουσας ανάγκης, -να περιλάβει, με τον κατάλληλο τρόπο, την ομάδα των προϊσταμένων των κτηνιατρικών υπηρεσιών, στα πλαίσια των κοινοτικών διαδικασιών, στη διαδικασία λήψης αποφάσεων στον κτηνιατρικό τομέα, -να πράξει ό,τι είναι δυνατόν για την υλοποίηση των στόχων που καθορίζονται από το διάδοχο πρόγραμμα του Συμβουλίου για την εξασφάλιση της εφαρμογής των κοινοτικών ρυθμίσεων ενόψει της ολοκλήρωσης της εσωτερικής αγοράς στον κτηνιατρικό τομέα και την κατάργηση των ελέγχων στα εσωτερικά σύνορα της Κοινότητας, -ότι οι δαπάνες που θα προκύψουν, ενδεχομένως, από τον προσανατολισμό αυτό θα χρηματοδοτηθούν εντός των πλαισίων των υφιστάμενων δημοσιονομικών διαδικασιών, ΚΑΛΕΙ ΤΗΝ ΕΠΙΤΡΟΠΗ, - να του υποβάλει, το συντομότερο δυνατό, τη μελέτη της υποδομής των κτηνιατρικών υπηρεσιών της Κοινότητας και των κρατών μελών, που της ζητήθηκε στις 26 Ιουνίου 1990, ενημερώνοντας για τον σκοπό αυτό την έκθεση που είχε υποβληθεί το 1987 σχετικά με τους κτηνιατρικούς ελέγχους, προκειμένου να ληφθεί υπόψη η επέκταση του κοινοτικού ελέγχου στο σύνολο των τομέων που αφορούν οι κτηνιατρικοί έλεγχοι, -υπό το φως της μελέτης που αναφέρεται στην πρώτη περίπτωση, να του υποβάλει κατάλληλες προτάσεις, στις οποίες θα λαμβάνονται υπόψη οι στόχοι που έχουν καθοριστεί από τους προϊσταμένους των κτηνιατρικών υπηρεσιών καθώς και το παρόν ψήφισμα, και συγκεκριμένα μία πρόταση για τη σύσταση μιας κοινοτικής μονάδας έκτακτης ανάγκης και για τη θέσπιση των γενικών κανόνων σχετικά με τις εθνικές μονάδες έκτακτης ανάγκης, -να υποβάλει στους προϊσταμένους των κτηνιατρικών υπηρεσιών ένα έγγραφο εργασίας στο οποίο θα καθορίζονται οι προτεραιότητες και τα μέσα που πρέπει να τεθούν σε εφαρμογή προκειμένου να θεσπιστούν, πριν από το 1993, οι λεπτομέρειες εφαρμογής όσον αφορά τις οδηγίες που αναφέρονται στο παράρτημα ΙΙ, -να συντάξει κατάλογο των κτηνιατρικών μέτρων που ισχύουν για τα διάφορα προϊόντα ζωϊκής προέλευσης και ζώα που υπόκεινται σε κτηνιατρικό έλεγχο, καθώς και των συμφωνιών που έχουν συναφθεί μεταξύ κρατών μελών για τη διευκόλυνση του εμπορίου αυτών των προϊόντων και ζώων, προκειμένου να του υποβάλει κατάλληλες προτάσεις, -να αναπτύξει, στα πλαίσια των οδηγιών 89/662/ΕΟΚ και 90/425/ΕΟΚ, πρωτοβουλίες για την εναρμόνιση των ελέγχων: - με τη συνεχή επιμόρφωση των επιθεωρητών, η οποία θα πραγματοποιείται ιδίως στα πλαίσια κύκλων μαθημάτων και πρακτικής εξάσκησης που θα οργανώνονται από τα κράτη μέλη, -με τη διεξαγωγή ποιοτικών ελέγχων μεταξύ των διαφόρων εργαστηρίων που διαθέτουν οι κτηνιατρικές υπηρεσίες για την επιστημονική και τεχνική τους υποστήριξη. (1) ΕΕ αριθ. L 395 της 30. 12. 1989, σ. 13.

(2) ΕΕ αριθ. L 224 της 18. 8. 1990, σ. 29.

ΠΑΡΑΡΤΗΜΑ Ι

Κοινοτικοί έλεγχοι που πρέπει να διενεργούνται κατ' εφαρμογή των οδηγίων: - 64/432/EOK: Ενδοκοινοτικές συναλλαγές βοοειδών και χοιροειδών -64/433/EOK:Νωπά κρέατα - Ενδοκοινοτικές συναλλαγές -71/118/EOK:Κρέατα πουλερικών -72/462/EOK:Εισαγωγές από τρίτες χώρες: - νωπών κρεάτων - ζωντανών ζώων - κρεατοσκευασμάτων -77/99/EOK:Προϊόντα με βάση το κρέας - Ενδοκοινοτικές συναλλαγές -77/391/EOK:Εξάλειψη βρουκελλώσεως, φυματιώσεως και λευκώσεως βοοειδών -80/215/EOK:Προϊόντα με βάση το κρέας - Ενδοκοινοτικές συναλλαγές - Υγειονομικός έλεγχος -80/217/EOK:Κοινοτικά μέτρα - Κλασική πανώλης χοίρων -80/1095/EOK:Κλασική πανώλης χοίρων -85/397/EOK:Θερμικά επεξεργασμένο γάλα - Ενδοκοινοτικές συναλλαγές -85/511/EOK:Αφθώδης πυρετός -86/469/EOK:Αναζήτηση καταλοίπων -88/146/EOK:Απαγόρευση ορισμένων ουσιών με ορμονική επίδραση - Προστασία ωοπαραγωγών ορνίθων κλωβοστοιχιών -88/407/EOK:Σπέρμα βοοειδών -88/408/EOK:Τέλος νωπών κρεάτων -88/409/EOK:Υγειονομικοί κανόνες και τέλη για τα κρέατα που προορίζονται αποκλειστικά για την εθνική αγορά -88/657/EOK:Παρασκευάσματα με βάση το κρέας -89/437/EOK:Ωοσκευάσματα -89/556/EOK:Έμβρυα βοοειδών - 89/662/EOK και 90/425/EOK: Κτηνιατρικοί έλεγχοι στις ενδοκοινοτικές συναλλαγές με την προοπτική της εσωτερικής αγοράς - 90/424/EOK: Κτηνιατρικό ταμείο

ΠΑΡΑΡΤΗΜΑ ΙΙ

Οδηγίες κατ' εφαρμογή των οποίων οφείλουν να θεσπιστούν λεπτομέρειες εφαρμογής και διαχειρίσεως: - 64/432/EOK: Ενδοκοινοτικές συναλλαγές βοοειδών και χοιροειδών -64/433/EOK:Νωπά κρέατα - Ενδοκοινοτικές συναλλαγές -72/461/EOK:Νωπά κρέατα - Ενδοκοινοτικές συναλλαγές -71/118/EOK:Κρέατα πουλερικών -72/462/EOK:Εισαγωγές από τρίτες χώρες: - νωπών κρεάτων - ζωντανών ζώων - κρεατοσκευασμάτων -77/96/EOK:Τριχίνες - Τρίτες χώρες -77/97/EOK:Ταμείο έκτακτης ανάγκης -77/99/EOK:Προϊόντα με βάση το κρέας - Ενδοκοινοτικές συναλλαγές -77/391/EOK:Εξάλειψη βρουκελλώσεως, φυματιώσεως και λευκώσεως βοοειδών -80/215/EOK:Προϊόντα με βάση το κρέας - Ενδοκοινοτικές συναλλαγές - Υγειονομικός έλεγχος -80/217/EOK:Κοινοτικά μέτρα - Κλασική πανώλης/χοίρων -80/1095/EOK:Κλασική πανώλης χοίρων -85/397/EOK:Θερμικά επεξεργασμένο γάλα - Ενδοκοινοτικές συναλλαγές -85/511/EOK:Αφθώδης πυρετός -86/469/EOK:Αναζήτηση καταλοίπων -88/146/EOK:Απαγόρευση ορισμένων συσιών με ορμονική επίδραση - Προστασία ωοπαραγωγών ορνίθων κλωβοστοιχιών -88/407/EOK:Σπέρμα βοοειδών -88/408/EOK:Τέλος νωπών κρεάτων -88/409/EOK:Υγειονομικοί κανόνες και τέλη για τα κρέατα που προορίζονται αποκλειστικά για την εθνική αγορά -88/657/EOK:Παρασκευάσματα με βάση το κρέας -89/437/EOK:Ωοσκευάσματα -89/556/EOK:Έμβρυα βοοειδών -89/662/EOK:Κτηνιατρικοί έλεγχοι στις ενδοκοινοτικές συναλλαγές με την προοπτική της εσωτερικής αγοράς.